เป็นประจำเดือนวันที่1ประจำเดือนหมดวันที่6มีเพศสัมพันวันที่8แล้วถุงยางรั่วเลยรีบกินยาคุมฉุกเฉินภายใน1ซมและเม็ดที่2กินหลังจากกินเม็ดแรก2ซม(สามารถทำได้ไหม) แล้วมีเลือดออกมาวันที่13คาดว่าน่าจะเป็นผลข้างเคียงของยาแล้วเลือดหมดวันที่17 เดือนนี้ประจำเดือนยังไม่มา ก็เลยตรวจการตั้งครรภ์วันที่7ขึ้น1ขีด(ตรวจ2อัน) ตรวจการตั้งครรภ์อีกวันที่10 ขึ้น1ขีด รอจนถึงวันที่11ก็ยังไม่มา อยากรู้ว่ามีโอกาสตั้งครรภ์มากน้อยแค่ไหน ทำไมประเดือนยังไม่มาค่ะ
สวัสดีค่ะหลังการใช้ยาคุมแบบฉุกเฉินไป อาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน แต่สุดท้ายแล้้วควรจะมาไม่เกิน 35 วันจากรอบก่อน คลื่นไส้ อาเจียน ปวดท้อง ซึ่งเกิดจากอิทธิพลของฮอร์โมนเพศขนาดสูงได้ซึ่งการมีผลข้างเคียงจากยา ไม่ได้บ่งบอกว่ายาได้ผลหรือไม่ได้ผล หากได้กินยาภายใน 72 ชั่วโมงหลังมีเพศสัมพันธ์ จะช่วยลดโอกาสตั้งครรภ์ลงไปได้ 80-90%หลังจากนี้ควรยืนยันการตั้งครรภ์ให้แน่ชัด โดยสามารถที่จะซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุอื่นๆเช่นความผิดปกติของมดลูกหรือรังไข่ต่อไป